એક દિવસ યમુનાજીએ પોતાના ભાઇ મૃત્‍યુના દેવ યમરાજને પોતાના ઘરે ભોજનનું આમંત્રણ આપ્યું. મૃત્યુના દેવ એવા યમરાજા પોતાની બહેન યમુનાના ઘરે ગયાં હતાં અને તેને વસ્ત્રાલંકાર વગેરે આપી તેને ત્યાં ભોજન કર્યું હતું. તેથી બહેનના ઘેર ભાઈ જમે છે અને શક્તિ અનુસાર બહેનને ભેટ આપે છે. બહેન યમુનાએ બનાવેલા સ્વાદિષ્ટ ભોજનથી યમરાજ ખૂબ પ્રસન્ન થયાં અને બહેન યમુનાને ઈચ્છિત વરદાન માગવા જણાવ્યું. યમુનાજીએ ભાઈ યમરાજ પાસેથી વચન માગ્‍યું કે તેણે દર વર્ષે આજના દિવસે તેના ઘરે ભોજન માટે આવવું. ત્‍યારથી યમરાજા દર વર્ષે નિત્‍ય યમુનાજીના ઘરે ભોજન માટે જતાં અને બહેન યમુનાજીના નિત્‍ય સુખની કામના કારતા. આ દિવસે જે બહેન પોતાના ભાઈને ભોજન કરાવે છે તેનો ચૂડલો અખંડ રહે છે અને ભાઈ પણ દીર્ઘાયુષ્યની પ્રાપ્તિ થાય છે. આ દિવસે દરેક બહેન પોતાના ભાઈની લાંબી આવરદાની કામના કરે છે.